FI Euroopan unionin virallinen lehti C 147/16

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu muutoshakemuksen julkaiseminen

(2015/C 147/07)

Tämä julkaiseminen antaa oikeuden vastustaa muutoshakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

SUOJATUN ALKUPERÄNIMITYKSEN TAI SUOJATUN MAANTIETEELLISEN MERKINNÄN TUOTE-ERITELMÄN MUUN KUIN VÄHÄISEN MUUTOKSEN HYVÄKSYMISTÄ KOSKEVA HAKEMUS

ASETUKSEN (EU) N:o 1151/2012 53 ARTIKLAN 2 KOHDAN ENSIMMÄISEN ALAKOHDAN MUKAINEN MUUTOKSEN HYVÄKSYMISTÄ KOSKEVA HAKEMUS

”MONTES DE TOLEDO”

EU-nro: ES-PDO-0205-01270–29.10.2014

SAN ( X ) SMM ( )

1. Hakijaryhmä ja oikeutettu etu

FUNDACIÓN C.R.D.O. MONTES DE TOLEDO Alférez Provisional, 3 45001 Toledo ESPAÑA Puhelin: +34 925257402 Faksi: +34 925257402 Sähköposti: domt@domontesdetoledo.com Internet: www.domontesdetoledo.com

2. Jäsenvaltio tai kolmas maa

Espanja

3. Eritelmän kohdat, joita muutos koskee

—

☐

—

☒

—

☐

—

☒

—

☒

—

☐

—

☒

—

☒

4. Muutosten tyyppi

—

☒

—

☐

5. Muutokset

Tuotteen kuvaus

Oliivit:

Poistetaan:

”Kypsyysindeksi (ainoastaan puunäytteessä): 3–5 (kehittäjä Estación de Olivicultura y Elaiotecnia, finca ’Venta del Llano’, Mengíbar, Jaén)”.

Lisätään:

”Suojatun alkuperänimityksen Montes de Toledo öljyihin käytetään ainoastaan lajikkeen cornicabra tuoreita, terveitä ja ihanteellisen kypsiä oliiveja.”

Muutoksen perusteena on, että vaatimuksia on muutettava tuotantomenetelmien kehityksen mukaisesti, jolloin voidaan tuottaa erittäin laadukkaita öljyjä käyttämällä eri kypsyysasteisia oliiveja, ja samalla voidaan korostaa tämän alkuperänimityksen tärkeintä erottavaa ominaispiirrettä eli sitä, että se on valmistettu yhdestä ainoasta lajikkeesta, joka on cornicabra.

Öljy:

Poistetaan:

”Oliiviöljylle, jolla on suojattu alkuperänimitys Montes de Toledo, on luonteenomaista korkea öljyhappopitoisuus ja alhainen linoleenihappopitoisuus sekä korkea polifenolien kokonaismäärä, mistä johtuu sen erinomainen tasalaatuisuus, jonka vuoksi se on markkinoilla arvostettu ja tunnustettu tuote.”

Poiston syynä on se, että nämä ominaisuudet näkyvät jo tuotteen erityisyyttä koskevassa osassa, sillä kyseessä ei ole rajoittava ominaisuus vaan ainoastaan yleisluonteinen kuvaus. Vaikka lajikkeen ja maantieteellisen alueen vaikutus öljyn koostumukseen on hyvin osoitettu, koostumus voi vaihdella maatalousvuoden sääolojen mukaisesti öljyn aidon erityisluonteen tästä kärsimättä.

Happamuus:

Enimmäisarvo muutetaan 0,7:stä 0,5 °:een.

Sen jälkeen kun ensimmäinen tuote-eritelmä laadittiin (vuonna 1998) tuotantovälineet ja -menetelmät ovat kehittyneet, minkä ansiota tätä raja-arvoa voidaan pienentää, jotta kuluttajille voidaan taata suojatun tuotteen parempi laatu.

Ultraviolettiabsorbanssi K 270:

Enimmäisarvo muutetaan 0,15:stä 0,20:een.

Muutoksen syynä on se, että on todettu, että arvo voi vihreistä lajikkeen cornicabra oliiveista saatujen öljyjen kohdalla luonnollisesti olla suurempi kuin 0,15. Tällöin jouduttaisiin hylkäämään öljyjä, jotka täyttävät ekstra-neitsytöljylle vahvistetut vaatimukset ja joilla on lisäksi poikkeukselliset aistinvaraiset ominaisuudet, joihin kuuluu voimakas hedelmäisyys.

Artikkelin ”Influencia del índice de madurez de las aceitunas en la calidad de los aceites ’cornicabra’ de las campañas 1995/96 y 1996/97” (F. Aranda Palomo, M.D. Salvador Moya, G. Fregapane Quadri) mukaan ekstinktiosuhde K270, jolla mitataan öljyissä esiintyviä karbonyyliyhdisteitä (aldehydejä ja ketoneita) laskee selvästi hedelmien kypsymisen myötä. Tämä eroaa tuloksista, jotka Gracía et al., 1996 saivat lajikkeista arbequina, blanqueta, lechín, villalonga ja verdial tuotetuista öljyistä.

Käytännössä on havaittu, että lajikkeen cornicabra öljyt, jotka on saatu oliiveista, joiden kypsyysindeksi on alle 3,5, voivat jopa menettää korkeimman luokituksen (ekstra-neitsytöljy), koska tämä muuttuja ylittää asetuksessa vahvistetun arvon; nämä arvot eivät jää alle 0,15:n, ennen kuin kypsyysindeksi on lähellä arvoa 4.

Aistinvarainen arviointi

Korvataan:

”Aistinvaraisesti arvioituna tämän lajikkeen öljyille on tyypillistä, että ne tuntuvat suussa erittäin täyteläisiltä ja ovat hedelmäisiä ja aromaattisia samalla kun niiden karvaus ja pistävyys ovat keskimääräisiä. Niiden aromi on erittäin tasapainoinen, kun ne ovat saavuttaneet ihanteellisen kypsyytensä.(tri Francis Gutiérrez, Directora del Panel Analítico de Catadores del Instituto de la Grasa, Consejo Superior de Investigaciones Científicas, Sevilla).”

Seuraavasti:

”Alkuperänimityksen Montes de Toledo öljyt ovat hedelmäisyyden, karvauden ja pistävyyden myönteisten ominaisuuksien osalta keskivoimakkaita tai voimakkaita.”

Tämän muutoksen syynä on se, että aiemmassa tekstissä ei otettu huomioon termille ”voimakas” komission asetuksessa (EY) N:o 640/2008 (2) asetettuja arvoja. Edellisen tuote-eritelmän laatimishetkellä käsite ”keskivoimakas” oli näitä ominaisuuksia koskeva arvio, sillä voimakkaan ja keskivoimakkaan raja-arvoja ei ollut määritelty. Mainitun asetuksen julkaisulla vahvistettiin raja-arvot, ja oli jo havaittu, että suuressa osassa lajikkeen cornicabra öljyistä karvautta ja pistävyyttä kuvaavat arvot olivat yli 6, minkä vuoksi ne katsottaisiin voimakkaiksi; tämä ei kuitenkin sopinut tuote-eritelmän voimassa oleviin vaatimuksiin. Tämän vuoksi oli tarpeen muuttaa Montes de Toledo -öljyjen ominaispiirteitä koskevia vaatimuksia, jotka karvauden ja pistävyyden osalta vaihtelevat keskivoimakkaan ja voimakkaan välillä keruuajan, maatalousvuoden sääolojen ja alueen sisäisen maantieteellisen sijainnin mukaan.

Alkuperätodisteet

Korvataan:

”Oliivit ovat peräisin tuotantoalueella sijaitsevilta oliivitarhoilta, joilla viljellään ainoastaan hyväksyttyä lajiketta.”

Seuraavasti:

”Oliivit ovat peräisin yksinomaan tuotantoalueella sijaitsevista oliivitarhoista.”

Muutoksen syynä on se, että lajikkeen cornicabra morfologiset ominaisuudet riittävät erottamaan sen muista ja vaadittu lajikkeen tunnistaminen voidaan tehdä, kun oliivit tuodaan puristamoon.

Korvataan:

”Oliivintuottajien on allekirjoitettava Consejo Regulador de la Denominación de Origen Montes de Toledo -elimen säätiön kanssa sopimus, jossa ne sitoutuvat noudattamaan tässä eritelmässä vahvistettuja tuotantovaatimuksia.”

Seuraavasti:

”Tuotteen tuottajien on allekirjoitettava Consejo Regulador de la Denominación de Origen Montes de Toledo -elimen säätiön kanssa sopimus, jossa ne sitoutuvat varmistamaan, että tuotteeseen käytettävien oliivien tuottajat noudattavat tässä eritelmässä vahvistettuja tuotantovaatimuksia.”

Tällä muutoksella parannetaan sertifiointiprosessin toimintaa standardin UNE-EN-ISO-IEC 17065 osalta, sillä sopimusta ei tarvitse allekirjoittaa erikseen kaikkien alueella toimivien tuhansien oliivinviljelijöiden kanssa. Öljyä valmistavat yritykset toteuttavat toimittajiensa valvontaa omassa tuotteen jäljitettävyyttä koskevassa varmennusjärjestelmässään, ja vastaavat vaatimustenmukaisuuden tarkastukset toteuttaa valvontaelin säännöllisten arviointien yhteydessä.

Lisätään seuraava ilmaus:

”Öljyt pakataan määritellyn maantieteellisen alueen sisällä. Näin voidaan säilyttää tuotteen tyypilliset erityispiirteet, valvontaelimet voivat täysin valvoa tuotantoa ja myös taata, että tuotteen lopullisen käsittelyn toteuttavat tuottajat, koska juuri heillä on paras tietämys öljyjen käyttäytymisestä pakkaamiseen kuuluvien toimenpiteiden yhteydessä, joihin kuuluvat dekantointiaika ja -tapa, suodattimien, piimaan ja selluloosan käyttö, pullotuslämpötilat, käyttäytyminen kylmässä ja varastointi, ja näin voidaan turvata laatu sekä samalla öljyjen jäljitettävyys.”

Tuotantomenetelmä

Poistetaan osa, joka koskee oliivipuiden istutukseen käytettävää maaperää, koska kyseessä on vain alueen tyypillisimpien maaperätyyppien kuvaus eikä tarkoituksena ole määrittää rajoittavia vaatimuksia, joilla ei ole vaikutusta tuotteen laatuun ja erityisyyteen.

Korvataan:

”Oliivit kerätään suoraan puusta perinteisiä menetelmiä käyttäen käsin poimimalla, kopistelemalla tai ravistelemalla ja näitä eri menetelmiä eri poimintavaiheissa vaihtelemalla, niin ettei oliivipuita vahingoiteta tarpeettomasti.”

Seuraavasti:

”Oliivit kerätään suoraan puusta perinteisiä menetelmiä käyttäen käsin poimimalla, kopistelemalla tai ravistelemalla ja näitä eri menetelmiä voidaan vaihdella eri maatalousvuosina niin, ettei oliivipuita vahingoiteta tarpeettomasti.”

Tämän muutoksen syynä on se, että keruumenetelmät ovat muuttuneet rekisteröintihakemuksen laadinnan jälkeen, minkä vuoksi ei ole välttämätöntä vaihtaa korjuumenetelmää jokaisen maatalousvuoden jälkeen.

Korvataan:

”Vaunut tai kontit on aina ennen kuormausta pestävä kylmällä vedellä painesuihkun avulla.”

Seuraavasti:

”Vaunut tai kontit on pidettävä riittävän puhtaina.”

Koska tavoitteena on varmistaa mainitut puhtausvaatimukset, niiden saavuttamiseen käytettävää menetelmää ei tarvitse täsmentää.

Korvataan:

”Jokaisella vastaanottopihalla on oltava vastuuhenkilö, jonka tehtävänä on vastata eri laatujen oikeasta luokittelusta ja erottelusta. Pihoilla on oltava järjestelmät, joilla taataan, että suoraan puista kerätyt ja maasta kerätyt oliivit puretaan erikseen, niin etteivät eri laadut missään vaiheessa pääse sekoittumaan vaan että niiden käsittelyprosessit säilyvät erillisinä.”

Seuraavasti:

”Jokaisella vastaanottopihalla on oltava vastuuhenkilö, jonka tehtävänä on vastata eri lajikkeiden ja laatujen oikeasta luokittelusta ja erottelusta. Pihoilla on oltava järjestelmät, joilla taataan, että suoraan puista kerätyt ja maasta kerätyt oliivit sekä muut kuin ainoan sallitun lajikkeen oliivit puretaan erikseen, niin etteivät eri laadut missään vaiheessa pääse sekoittumaan vaan että niiden käsittelyprosessit säilyvät erillisinä.”

Tämän muutoksen perusteena on ainoan sallitun lajikkeen erillisen käsittelyn varmistaminen.

Korvataan:

”Suppilot on pestävä painesuihkulla ennen kunkin päivän lastin purkamista ja aina kun se osoittautuu tarpeelliseksi.”

Seuraavasti:

”Puristamoissa on oltava järjestelmä syöttösuppiloiden säännöllistä puhdistusta varten.”

Koska tavoitteena on varmistaa, että mainitut puhdistusjärjestelmät ovat olemassa, käytettävää menetelmää ei tarvitse täsmentää.

Poistetaan:

”Pesemiseen ja käsittelyyn käytettävän veden on oltava terveydelliseltä kannalta hyvälaatuista eikä se saa sisältää klooria eikä sen johdannaisia.”

Syynä on, että vaatimus sisältyy jo voimassa olevaan lainsäädäntöön.

Poistetaan:

”Ainoastaan talkin käyttö teknisenä apuaineena on sallittua; käyttömäärän on tällöin oltava 0,5:n ja 2,0 prosentin välillä.”

Syynä on se, että talkki on ainoa nykylainsäädännön sallima tekninen apuaine neitsytoliiviöljyn erottamisessa.

Korvataan:

”Puristamoiden on luokiteltava tuotetut öljyt edellä kuvattujen suojattua alkuperänimitystä Montes de Toledo koskevien fysikaalis-kemiallisten ja aistinvaraisten ominaisuuksien perusteella. Siihen niiden on käytettävä tarkoitusta varten hyväksyttyjä teknikkoja ja laboratorioita.”

Seuraavasti:

”Puristamoiden on luokiteltava tuotetut öljyt edellä kuvattujen suojattua alkuperänimitystä Montes de Toledo koskevien fysikaalis-kemiallisten ja aistinvaraisten ominaisuuksien perusteella. Siihen niiden on käytettävä tarkoitusta varten päteviä teknikkoja ja laboratorioita.”

Ei pidetä välttämättömänä, että omaa valvontaa toteuttavilla teknikoilla ja/tai laboratorioilla on tällainen hyväksyntä.

Korvataan:

”Säiliöissä on oltava kansi, ja niiden on oltava katkaistun kartion muotoisia tai niiden pohjan on oltava kalteva, mikä mahdollistaa niiden säännöllisen puhdistamisen ja kuivaamisen. Tasapohjaisia säiliöitä ei sallita.”

Seuraavasti:

”Säiliöissä on oltava kansi, ja niiden säännöllisen puhdistamisen ja tyhjentämisen on oltava mahdollista.”

Tavoitteena on mahdollistaa säiliön puhdistaminen ja tyhjentäminen riippumatta käytettävästä menetelmästä.

Merkinnät

Korvataan:

”Etiketeissä on oltava nimityksen tunnus sekä maininta ’Denominación de Origen Montes de Toledo’. Astiat, joihin suojatulla alkuperänimityksellä varustettu öljy on pakattu kulutusta varten, on varustettava valvontaelimen antamalla varmistussinetillä, etiketillä tai vastaetiketillä, jotka kiinnitetään siten, ettei niitä voida käyttää uudelleen.”

Seuraavasti:

”Etiketeissä on oltava alkuperänimityksen tunnus sekä maininta ’Denominación de Origen Protegida Montes de Toledo’ tai ’DOP Montes de Toledo’. Astiat, joihin suojatulla alkuperänimityksellä varustettu öljy on pakattu kulutusta varten, on varustettava varmistussinetillä ja valvontaelimen antamilla, alkuperänimityksen tunnuksella varustetuilla numeroiduilla vastaetiketeillä, jotka kiinnitetään siten, ettei niitä voida käyttää uudelleen.”

Kansalliset vaatimukset

Jotta tämä osa voitaisiin sopeuttaa voimassa oleviin sääntöihin, sen sisältö on muotoiltu seuraavasti:

”— Euroopan parlamentin ja neuvoston asetus (EU) N:o 1151/2012, annettu 21 päivänä marraskuuta 2012, maataloustuotteiden ja elintarvikkeiden laatujärjestelmistä;

— Orden de 9 de mayo de 1998, de la Consejería de Agricultura y Medio Ambiente, por la que se dictan disposiciones de aplicación del Reglamento (CEE) no 2081/92 del Consejo, de 14 de julio de 1992, relativo a la protección de las indicaciones geográficas y de las denominaciones de origen de los productos agrícolas y alimenticios (Diario Oficial de Castilla-La Mancha no 23 de 22-5-98).

— Real Decreto 1335/2011, de 3 de octubre, por el que se regula el procedimiento para la tramitación de las solicitudes de inscripción de las denominaciones de origen protegidas y de las indicaciones geográficas protegidas en el registro comunitario y la oposición a ellas.”

Muu (valvontaelin)

Tämä osan muotoilu on jatkossa seuraava, ja siitä on poistettu luettelo mainitun elimen säännöistä, sillä ne eivät ole tämän tuote-eritelmän kannalta relevantteja.

”Tuotteen sertifioinnista vastaa ’Consejo Regulador de la Denominación de Origen de aceite Montes de Toledo’ -säätiö, joka on muodoltaan voittoa tavoittelematon säätiö, jonka pääoma on pysyvästi osoitettu säätiön tavoitteiden saavuttamiseen ja jolla on Entidad Nacional de Acreditación (ENAC) -laitoksen antama akkreditointi standardin UNE-EN/ISO-IEC 17065 mukaisuudesta.

Tämän tuote-eritelmän vaatimustenmukaisuuden valvontaan valtuutettujen valvontaelinten tiedot ovat seuraavalla www-sivustolla:

http://pagina.jccm.es/agricul/paginas/comercial-industrial/figuras_calidad/reg_op/buscar_reg_ent.htm

Tämänhetkinen valvontaelin on seuraava sertifiointielin:

Nimi : Fundación ’Consejo Regulador de la Denominación de Origen de aceite Montes de Toledo’ Osoite : C/Alférez Provisional, 3 45001 Toledo ESPAÑA Puhelin : +34 925257402 Faksi : +34 925257402 Sähköposti : domt@domontesdetoledo.com

Tämän valvontaelimen on hyväksynyt Comunidad Autónoma de Castilla La Mancha (Kastilia – La Manchan autonominen alue) ja sen on standardin UNE-EN 17065 (’Tuotteita sertifioivat elimet. Yleiset vaatimukset’) mukaisesti akkreditoinut ENAC.

Valvontaelimen on toteutettava tarvittavat toimet tuote-eritelmän vaatimusten mukaisuuden arvioimiseksi tuotteen sertifiointijärjestelmän vaatimusten mukaisesti.

Valvontaelimen, kuten myös näytteenoton, testauksen ja tarkastuksen, on oltava niiden soveltuvien standardien tai muiden vaatimusten mukainen, jotka muodostavat sen laatukäsikirjassa sovellettavan sertifiointijärjestelmän perustan.

Sen erityistehtäviin kuuluvat seuraavat:

— näytteiden tarkastus

— tuote-eritelmässä vahvistettujen tuotteen ominaisuuksien vaatimustenmukaisuuden arviointi

— alkuperäsuojattujen öljyjen tuotantoa koskevien asiakirjarekisterien auditointi.”

YHTENÄINEN ASIAKIRJA

”MONTES DE TOLEDO”

EU-nro: ES-PDO-0205-01270–29.10.2014

SAN ( X ) SMM ( )

1. Nimi

”Montes de Toledo”

2. Jäsenvaltio tai kolmas maa

Espanja

3. Maataloustuotteen tai elintarvikkeen kuvaus

3.1 Tuotelaji

Luokka 1.5: Rasvat (voi, margariini, öljyt jne.)

3.2 Kuvaus 1 kohdassa nimetystä tuotteesta

Cornicabra-lajikkeen oliiveista (Olea Europea L.) saatu ekstra-neitsytoliiviöljy. Öljy valmistetaan mekaanisin tai muunlaisin fysikaalisin menetelmin, jotka eivät vaikuta haitallisesti öljyn laatuun ja säilyttävät hedelmän aromin, maun ja muut ominaisuudet.

Fysikaaliset, kemialliset ja aistinvaraiset ominaisuudet:

— happamuus: enintään 0,5 °

— peroksidiluku: enintään 15 meq O2/Kg

— ultraviolettiabsorbanssi K 270: enintään 0,20

— kosteus: enintään 0,1 prosenttia

— epäpuhtaudet: enintään 0,1 prosenttia

— Väri vaihtelee sadonkorjuun ajankohdan ja oliivitarhan maantieteellisen sijainnin mukaan kullankeltaisesta syvänvihreään.

— Aistinvaraisesti arvioituna alkuperänimityksen Montes de Toledo öljyt ovat hedelmäisyyden, karvauden ja pistävyyden myönteisten ominaisuuksien osalta keskivoimakkaita tai voimakkaita.

3.3 Rehu (ainoastaan eläinperäiset tuotteet) ja raaka-aineet (ainoastaan jalostetut tuotteet)

—

3.4 Tuotantovaiheet, joiden on tapahduttava määritellyllä maantieteellisellä alueella

Oliivien viljelyn ja öljyn tuotannon on tapahduttava 4 kohdassa kuvatulla alueella.

3.5 Tuotteen, johon rekisteröity nimi viittaa, viipalointia, raastamista, pakkaamista jne. koskevat erityiset säännöt

— Öljy varastoidaan säätiön hyväksynnän saaneissa puristamoissa ja pakkaamoissa, joissa on öljyn mahdollisimman hyvän säilymisen edellyttämät asianmukaiset laitteistot.

— Pullottajien käytössä on oltava erilliset järjestelmät SAN-tunnuksella varustettujen öljyjen ja muiden öljyjen pullotusta varten. Niiden käytössä on myös oltava tyyppihyväksytyt öljyn mittausjärjestelmät.

— Öljy on pakattava lasista, päällystetystä metallista, polyeteenitereftalaatista tai lasitetusta savesta valmistettuihin astioihin.

— Jotta tuotteen erityispiirteet säilyisivät kaikissa tuotantovaiheissa, pullotus tapahtuu tunnustetulla maantieteellisellä alueella. Näin valvontaelimet voivat seurata tuotantoa sen kaikissa vaiheissa, ja tuotteen loppukäsittelystä vastaavat alueen tuottajat. Juuri he ovat parhaiten perillä kyseisten öljyjen tavasta reagoida pullotusmenetelmiin, dekantointiajoista ja -menetelmistä, käytettävistä suodattimista (piimaa, selluloosa), pullotuslämpötiloista sekä öljyjen käyttäytymisestä kylmässä ja varastoinnin aikana. Tällä kaikella pyritään ylläpitämään tuotteelle tyypillisiä ominaisuuksia.

3.6 Tuotteen, johon rekisteröity nimi viittaa, merkintöjä koskevat erityiset säännöt

Etiketeissä on oltava nimityksen tunnus sekä maininta ”Denominación de Origen Protegida Montes de Toledo” tai ”DOP Montes de Toledo”.

Astiat, joihin suojatulla alkuperänimityksellä varustettu öljy on pakattu kulutusta varten, on varustettava varmistussinetillä ja valvontaelimen antamilla, alkuperänimityksen tunnuksella varustetuilla numeroiduilla vastaetiketeillä, jotka kiinnitetään siten, ettei niitä voida käyttää uudelleen.

4. Maantieteellisen alueen tarkka rajaus

Alue sijaitsee Kastilia-La Manchan itsehallintoalueella Toledon maakunnan kaakkoisosassa sekä Ciudad Realin maakunnan koillisosassa. Alueen keskiakselina on Montes de Toledo -vuoristo. Maantieteellinen tuotantoalue koostuu 128:sta Toledon ja Ciudad Realin maakuntiin kuuluvasta kunnasta. Kunnista 106 sijaitsee Toledon ja 22 Ciudad Realin alueella.

Toledon maakuntaan kuuluvia kuntia ovat:

Ajofrín, Alameda de la Sagra, Albarreal de Tajo, Alcaudete de la Jara, Aldeanueva de Barbarroya, Aldeanueva de San Bartolome, Almonacid de Toledo, Añover de Tajo, Arges, Bargas, Belvis de la Jara, Borox, Burguillos de Toledo, Burujón, Cabañas de la Sagra, Calera y Chozas, Campillo de la Jara, Cañumas, Carmena, Carpio de Tajo (El), Carranque, Casasbuenas, Cebolla, Cedillo del Condado, Cobeja, Chueca, Cobisa, Consuegra, Cuerva, Dosbarrios, Espinoso del Rey, Esquivias, Estrella (La), Gálvez, Guadamur, Guardia (La), Herencias (Las), Hontanar, Huerta de Valdecarábanos, Illescas, Layos, Lominchar, Madridejos, Magán, Malpica de Tajo, Manzaneque, Marjaliza, Mascaraque, Mata (La), Mazarambroz, Menasalbas, Mesegar, Mocejón, Mohedas de la Jara, Montearagón, Mora, Nambroca, Nava de Ricomalillo (La), Navahermosa, Navalmorales (Los), Navalucillos (Los), Noez, Numancia de la Sagra, Olías del Rey, Orgaz, Palomeque, Pantoja, Polán, Puebla de Montalban (La), Pueblanueva (La), Pulgar, Recas, Retamoso, Robledo de Mazo, Romeral (El), San Bartolome de las Abiertas, San Martín de Montalbán, San Martín de Pusa, San Pablo de los Montes, Santa Ana de Pusa, Seseña, Sevilleja de la Jara, Sonseca, Talavera de la Reina, Tembleque, Toledo, Torrecilla de la Jara, Totanes, Turleque, Ugena, Urda, Ventas con Peña Aguilera (Las), Villaluenga de la Sagra, Villaminaya, Villamuelas, Villanueva de Bogas, Villarejo de Montalbán, Villaseca de la Sagra, Villasequilla de Yepes, El Viso de San Juan, Yébenes (Los), Yeles, Yepes, Yuncler, Yunclillos ja Yuncos.

Ciudad Realin maakuntaan kuuluvia kuntia ovat:

Alcoba, Anchuras, Arroba de los Montes, Cortijos (Los), El Robledo, Fernancaballero, Fontanarejo, Fuente el Fresno, Herencia, Horcajo de los Montes, Labores (Las), Luciana, Malagón, Navalpino, Navas de Estena, Picón, Piedrabuena, Porzuna, Puebla de Don Rodrigo, Puertolápice, Retuerta del Bullaque ja Villarrubia de los Ojos.

5. Yhteys maantieteelliseen alkuperään

Montes de Toledo -vuoriston maaperä- ja ilmasto-olosuhteet sekä oliivien kasvattajien monet sukupolvet ovat vaikuttaneet luonnolliseen valintaan, jonka seurauksena cornicabra-lajike on sopeutunut parhaiten alueeseen ja siitä on tullut ainoa lajike, jota käytetään Montes de Toledo -oliiviöljyn tuotantoon. Geologisten ja maaperäolosuhteiden ja tuotteen välisen yhteyden osalta on mainittava, että viljelyyn vaikuttaa vähäravinteinen maaperä, jonka vuoksi lajiin kohdistuu jatkuvia stressitekijöitä. Tämä taas on johtanut luonnolliseen valintaan, jonka seurauksena on kehittynyt eriytynyt tuotanto. Cornicabra-lajike yhdessä alueen maaperä- ja ilmasto-olosuhteiden kanssa luo öljyn fysikaalis–kemialliset ominaisuudet eli suuren öljyhappopitoisuuden ja pienen linoleenihappopitoisuuden ja korkean polyfenolipitoisuuden sekä öljyn erityiset aistinvaraiset ominaisuudet eli erittäin täyteläisen suutuntuman sekä hedelmäisyyden ja aromaattisuuden yhdistettynä keskivoimakkaasta voimakkaaseen vaihtelevaan karvauteen ja pistävyyteen.

Eritelmän julkaisutiedot

(tämän asetuksen (3) 6 artiklan 1 kohdan toinen alakohta)

http://pagina.jccm.es/agricul/paginas/comercial-industrial/consejos_new/pliegos/20131204_PLIEGO_DOP_ACEITE_MONTES_TOLEDO.pdf

(1) EUVL L 343, 14.12.2012, s. 1.

(2) EUVL L 178, 5.7.2008, s. 11.

(3) Katso alaviite 1.